বঞ্চনা আর দুর্ভাগ্যই যেন এ অঞ্চলের মানুষের নিয়তি। বৃটিশ আমলের দু’শ বছর সাম্প্রদায়িক কারণে এ অঞ্চলের সংখ্যাগুরু মানুষ ন্যায্য অধিকার থেকে শুধু বঞ্চিতই থাকেনি, শোষণ-নির্যাতনেরও শিকার হয়েছিল নানাভাবে। এ অবস্থা থেকে পরিত্রাণ পেতে ৪৭-এ এই অঞ্চলের মানুষের ভোটেই সৃষ্টি হলো পাকিস্তান। মূলত ধর্মের ভিত্তিতে পাকিস্তান নয় কেবল, সৃষ্টি হলো ভারতও। পাকিস্তানের ২৩ বছর এই অঞ্চলের মানুষ সংখ্যাগরিষ্ঠ হয়েও বঞ্চিতই থেকে গেল। নতুন করে স্বাধীন হলো দেশ ’৭১-এ। শোষণ-বঞ্চনা থেকে মুক্তি পাওয়া গেল কী? ফুটপাত আর বস্তিবাসী বলতে গেলে শতভাগই একই সম্প্রদায়ের। চাকরি-বাকরিতেও তাদের ন্যায্য অবস্থান ক্রমেই সঙ্কুুচিত হয়ে আসছে ইস্ট ইন্ডিয়া কোম্পানির আমলের মতো। সংখ্যাগুরুদের জন্য কোটার দাবি ওঠার কথা ছিল অনেক আগেই। অসাম্প্রদায়িক দেশে সাম্প্রদায়িক আগ্রাসন সবচেয়ে প্রকট এখন শিক্ষা ক্ষেত্রে। সংখ্যাগুরু বলে উচ্চকণ্ঠে তা বলাও যায় না। বলতে হয় কানে কানে, ইশারায়, পাছে সাম্প্রদায়িক তকমাটা অজান্তেই লেগে যায়। তারপরও আসন্ন বিপর্যয় সম্পর্কে সজাগ থাকার লক্ষ্যে শিক্ষামন্ত্রীর উদ্দেশে আগ্রাসনের যৎকিঞ্চিত তুলে ধরার প্রয়াস পাচ্ছি এখানে।